Detmold

She balley 'sy Rhine Hwoaie-Westfalen, y Ghermaan, eh Detmold (). Ec jerrey yn vlein 2011 va ny smoo na 72,000 dy chummaltee cummal ayn. V'eh ny phreeu-valley er Prinsaght Lippe veih'n vlein 1468 derrey yn vlein 1918 tra haink eh dy ve ny phreeu-valley er Steat Seyr Lippe derrey yn vlein 1947. Jiu, she ynnyd reiragh y clyst Lippe as yn ard Regierungsbezirk Detmold.

Gurneilys ynnydagh

Rere § 3 Alt 1 jeh Slattys y valley, ta Detmold goll er rheynn magh ayns 27 slystyn:

 Slyst Slystyn Chaayr Detmold 500px|center|Slystyn Barkhausen Bentrup Berlebeck Brokhausen Detmold-Nord Detmold-Süd Diestelbruch Hakedahl Heidenoldendorf Heiligenkirchen Hiddesen Hornoldendorf Jerxen-Orbke Klüt Loßbruch Mosebeck Niederschönhagen Nienhagen Niewald Oberschönhagen Oettern-Bremke Pivitsheide V. H. Pivitsheide V. L. Remmighausen Schönemark Spork-Eichholz Vahlhausen

Cleaynyn turryssagh as eunysseyrys
 Hochschule für Musik Detmold (Colleish Chiaullee Detmold)
 Hochschule Ostwestfalen-Lippe (Ollooscoill ny h-Oaylleeaghtyn Feamagh, Ostwestfalen-Lippe)
 Westfälisches Freilichtmuseum Detmold (Thie Tashtee fo'n Speyr Westfalen)
 Lippisches Landesmuseum (thie tashtee)
 Landestheater Detmold (theater)
 Hermannsdenkmal (Lhiaght Cooinaghtyn Arminius)
 Adlerwarte Berlebeck (shirragh)
 Fürstliches Residenzschloß, cashtal jeh'n eash Aaruggyragh ayns çheshvean y phairk valjey.
 Donoper Teich (lhingey)
 Hasselbachteich (lhingey)
 Vogelpark Heiligenkirchen (kemmyrk ushagyn)

Mooinjerys eddyrashoonagh

Baljyn as ard-valjyn lannoonit
Ta Detmold goll er lannooney rish:
 Hasselt, y Velg
 Saint-Omer, y Rank
 Savonlinna, Finnlynn
 Zeitz, y Ghermaan
 Kallithea, y Ghreag

Feallee ard-ghooagh
Ta feallee ard-ghooagh hie er y theihll ayns Detmold goaill stiagh ny feallee shoh heese:
 Ferdinand Freiligrath (1810–1876), feelee as ughtar
 Georg Weerth (1822–1856)
 Christian Dietrich Grabbe (1801–1836), myrane lesh Georg Büchner, she eshyn va'n noader smoo scanshoil er çheu yn draameeaght 'sy Ghermaanish 'syn eash echey
 Joseph Plaut (1879–1966), aghteyr, ynseyder jesh-loayrtys, as feelee ardjynagh
 Hans Ottomeyer (r. 1946), screeudeyr shennaghys ellyn, as meoir feie 11 vlein ayns Thie Tashtee Shennaghys y Ghermaan ayns Berleen
 Iris Berben (r. 1950), ben-aghteyr
 Frank-Walter Steinmeier (r. 1956), aa-hirveishagh cooishyn joarree as shirreyder y çhansyleyraght da'n SPD
 Andreas Voßkuhle (r. 1963), eaghtyrane y Bundesverfassungsgericht
 Manfred Ostermann (r. 1958), politickeyr ynnydagh (neu-chrogheydagh) ta ny Landrat er son Soltau-Fallingbostel (kiart 'sy vlein 2010)
 Jürgen Stroop (1895-1952), kionfenee Natseeagh Germaanagh 'syn SS as kimmeeagh caggee
 Heinz Burt (1942-2000), kiaulleyder Goaldagh as oltey yn phossan kiaullee the Tornados

Ren feallee ard-ghooagh elley beaghey as obbraghey ayns Detmold er feie tammylt foddey, goaill stiagh 
 Albert Lortzing (1801–1851), cummeyder kiaull
 Johannes Brahms (1833–1897), cummeyder kiaull
 Heinrich Drake (1881–1970), politickeyr
 Felix Fechenbach (1894–1933), earisheyr as feelee va marrooit ec ny Natseeyn
 Thomas Quasthoff (r. 1959), dord-varitone

Mastey seyraanee onoroil yn ard-valley ren shirveishaghey ayns Detmold, foddee Ernst von Bandel, troggeyder y Hermannsdenkmal (1871), Otto von Bismarck, Shansyleyr y Reich (1895), as Paul von Hindenburg, Eaghtyrane y Reich (1917), dy choontey stiagh ayns earroo ny feallee ard-ghooagh.

Imraaghyn

Kianglaghyn magh






Ronney:Lippe
Ronney:Prinsaght Lippe
Ronney:Baljyn 'sy Rhine Hwoaie-Westfalen